AFCON: Buhari ya taya Super Eagles murnar samun nasara kan Afirka ta Kudu ▷ Legit.ng
AFCON: Buhari ya taya Super Eagles murnar samun nasara kan Afirka ta Kudu
Shugaban Najeriya Muhammadu Buhari ya taya kungiyar kwallon kafa ta Super Eagles murnar samun nasara kan tawagar kungiyar kwallon kafa ta kasar Afrika Ta Kudu Bafana Bafana a gasar cin kofin Afrika (AFCON) da ake bugawa a kasar Masar.
Shugaban kasan ya bayyana gamsuwarsa kan irin bajinta da juriya da aiki tare da yan kungiyar Super Eagles din suka nuna a wasar.
Buhari ya aike da wannan sakon ne a shafinsa na sada zumunta na Twitter jim kadan bayan kammala wasar da aka buga a ranar 10 ga watan Yulin 2019.
"Ina taya Super Eagles murna kan nasarar da suka samu kan kasar Afrika Ta Kudu a daren yau. Tabbas kun nuna juriya da jarumta irin wadda aka san Najeriya da shi. Nasarori biyu suka rage kafin ku kawo mana kofin gida. Dukkan 'yan Najeriya suna fatan afkuwar hakan." inji Buhari.
Nasarar da Najeriya ta samu a wasar yau ya ba ta damar zuwa zagayen na kusa da karshe.
A baya Legit.ng ta rahoto cewa tawagar kungiyar kwallon kafa ta Super Eagles ta Najeriya ta samu nasara a kan tawagar Kamaru a gasar cin Kofin Kasashen Afirka na 2019 a kasar Masar wanda aka fafata a yammacin ranar Asabar, 6 ga watan Yuli.
An gurfanar 'yar sarkin Makka a kotu saboda dukkan ma'aikacinta